Publication: Magyar Közlöny
Issue: MK-2011-79 (Year: 2011, Number: 79)
Era: contemporary
Section: A büntetõeljárásról szóló 1998. évi XIX. törvény (a továbbiakban: Be.) 3. § (3) bekezdésének helyébe az alábbi
Paragraph Index: 7

5. § A Be. 96. §-ának (1) bekezdése helyébe az alábbi rendelkezés lép: „(1) A bíróság, az ügyész, illetve a nyomozó hatóság hivatalból elrendelheti, illetve a tanú, vagy az érdekében eljáró ügyvéd kérelmére elrendeli, hogy a tanú személyi adatait [85. § (2) bekezdés] az iratok között elkülönítve, zártan kezeljék. Ezekben az esetekben a tanú zártan kezelt adatait csak az ügyben eljáró bíróság, az ügyész, illetve a nyomozó hatóság tekintheti meg. Ha az e törvényben meghatározott feladata másként nem teljesíthetõ, a bíróság, az ügyész, valamint a nyomozó hatóság a tanú egyes, a feladat ellátásához szükséges személyi adata zárt kezelését mellõzi.”

Source: https://magyarkozlony.hu/hivatalos-lapok/7603b1cabafa1b3e6f18a750e8c2f1d2851ed819/dokumentumok/9492552faf844c0c0140a91a27817f2dd66da64c/letoltes